open-index/open-wikipedia-markdown huggingface dataset:
ცენტრალურ-გუმბათოვანი ტაძარი

**ცენტრალურ-გუმბათოვანი ტაძარი** — ქრისტიანობაში საკულტო ნაგებობის ეკლესიის კომპოზიცია. შეადგენს ჯვარული გეგმის მქონე ცენტრალური მოცულობა, გადახურული ოთხი ცილინდრული კამარით, რომელთა გადაკვეთაზე აღმართულია ყელიანი გუმბათი.

## ლიტერატურა 
*„მცირე საეკლესიო ენციკლოპედია“, «საქართველოს ეკლესიის 2005 წლის კალენდარი», თბ. 2004, გვ. 276-277

კატეგორია:ქრისტიანული არქიტექტურა
ლაგვინი

**ლაგვინი** — ჭურჭელი, რომელშიც მღვდელთმთავარი ღვთისმსახურების დროს ხელებს იბანს.

## ლიტერატურა
* „მცირე საეკლესიო ენციკლოპედია“, «საქართველოს ეკლესიის 2005 წლის კალენდარი», თბ. 2004, გვ. 183

კატეგორია:ქრისტიანობა
აჰმადაბადი (გორანბოი)

**აჰმადაბადი ** () — სოფელი აზერბაიჯანში,  გორანბოის რაიონში.

## რესურსები ინტერნეტში
კატეგორია:გორანბოის რაიონის სოფლები
ალირზალი

**ალირზალი ** () — სოფელი აზერბაიჯანში,  გორანბოის რაიონში.  მოსახლეობის რაოდენობა   —  	 	1 006  კაცი.

## რესურსები ინტერნეტში
კატეგორია:გორანბოის რაიონის სოფლები
სელიმი (შეჰზადე)

**შეჰზადე სელიმი** (; დ. 1585 — გ. 20 აპრილი, 1597) — ოსმალეთის იმპერიის სულთნის, მეჰმედ III-სა და ჰანდან სულთნის ვაჟი.

## ბიოგრაფია
შეჰზადე სელიმი დაიბადა 1585 წელს მანისაში. მისი მამა იყო ოსმალეთის ტახტის მემკვიდრე შეჰზადე მეჰმედი, ხოლო დედა წარმოშობით ბოსნიელი ჰანდან სულთანი. მისი დაბადების დროს, ოსმალეთის სულთანი იყო მისი პაპა, მურად III. სელიმს ჰყავდა უფროსი ძმა, მაჰმუდი.

1595 წელს, როდესაც სელიმი 10 წლის იყო, მისი პაპა გარდაიცვალა და ტახტი მამამისმა დაიკავა. მეჰმედმა ტახტის მემკვიდრედ სწორედ შეჰზადე სელიმი გამოაცხადა.

1597 წლის 20 აპრილს, 12 წლის შეჰზადე სელიმი დაავადების შედეგად გარდაიცვალა.

## ლიტერატურა
* Pierce, Leslie. The İmperial Harem: Women and Sovereignty in the Ottoman Empire. ss. 42-45 , 91-95. ISBN 9780195086775.
* Aycibin, Zeynep (2007). Kâtip Çelebi, Fezleke: Tahlil ve Metin, Yayınlanmamış Doktora Tezi, Mimar Sinan Üniversitesi. s. 452.
* Öztuna, Yılmaz (2005). Devletler ve Hanedanlar. Ankara: Kültür ve Turizm Bakanlığı Yayınlar. s. 176.

კატეგორია:ოსმანების დინასტია
კატეგორია:დაბადებული 1585
კატეგორია:გარდაცვლილი 1597
კატეგორია:გარდაცვლილი 20 აპრილი
კატეგორია:შეჰზადეები
კატეგორია:სტამბოლში დაბადებულები
სულთან რუსტემი

**სულთან რუსტემი** (; გ. 1497, საქართველო) — აყ-ყოიუნლუს სახელმწიფოს მეხუთე სულთანი 1492–1497 წლებში. ასევე ცნობილია როგორც აბულ მუზაფარ სულთან რუსტემი ().

## ბიოგრაფია
რუსტემის დაბადების თარიღი და ადგილი ცნობილი არ არის. ის იყო უზუნ-ჰასანის შვილიშვილი და მაქსუდ-ბეის ვაჟი. 1490 წელს, სულთან ბაისუნქურის ბრძანებით რუსტემი ციხეში ჩასვეს, მაგრამ 2 წლის შემდეგ, ბაისუნქური რუსტემის მომხრეებმა ტახტიდან ჩამოაგდეს და მისი ადგილი მან დაიკავა.

1494 წელს, შეიხ ჰეიდარის ვაჟი, შეიხ ალი სიკვდილით დასაჯა.

1497 წელს, რუსტემი ტახტიდან ჩამოაგდეს და მის ნაცვლად ტახტზე მისი ნათესავი, აჰმად გოდე აიყვანეს. რუსტემი საქართველოში გაიქცა და იქვე გარდაიცვალა.

## ლიტერატურა
* Ağqoyunlu - Encyclopedia Iranica
* George Sale,George Psalmanazar,Archibald Bower,George Shelvocke,John Campbell,John Swinton - An Universal history, from the earliest account of time, 6. cild

კატეგორია:აყ-ყოინლუს მმართველები
კატეგორია:გარდაცვლილი 1497
კატეგორია:გადატრიალების შედეგად თანამდებობიდან გადაყენებული ლიდერები
კატეგორია:აზერბაიჯანის ისტორია
მოსკოვის სასულიერო აკადემია

**მოსკოვის სასულიერო აკადემია** () — რუსეთის მართლმადიდებელი ეკლესიის უმაღლესი სასწავლო დაწესებულება. ამზადებს მღვდელმსახურებს, მასწავლებლებს, ღვთისმეტყველებსა და მსახურებს რუსეთის მართლმადიდებელი ეკლესიისათვის. დაარსდა 1814 წელს. ოქტომბრის რევოლუციის შემდეგ, 1919 წელს დაიხურა. კვლავ ამოქმედდა 1946 წელს. აკადემიის სტრუქტურაში შედის აგრეთვე რეგენტული და ხატწერის სკოლები.

## რესურსები ინტერნეტში
* მოსკოვის სასულიერო აკადემია 

კატეგორია:რუსეთის უმაღლესი სასწავლებლები
ევა ირჟიჩნა

**ევა ირჟიჩნა** () (დ. 3 მარტი, 1939,   ელინი )— ბრიტანელი და ჩეხი არქიტექტორი, დიზაინერი. 

## ბიოგრაფია 
დაამთავრა ჩეხეთის ტექნიკური უნივერსიტეტი არქიტექტურის სპეციალიზაციით, შემდეგ სწავლობდა ხელოვნების გამომგონებელთა აკადემიაში. მისი მასწავლებელი იყო იაროსლავ ფრაგნერა , 1967 წლიდან იგი მუშაობდა პრაღაში დიზაინერად.
1968 წელს წავიდა ლონდონში პრაქტიკებისათვის. ამავე წელს იგი მიიწვიეს განათლების მისაღებად „The Greater London Council's School Division“-ში. 1968 წელსვე ჩეხეთის ხელისუფლებამ მას სამშობლოში დაბრუნება აუკრძალა.
შემდეგი 10 წელი ევა მუშაობდა სახელოსნოში სახელად „Louis de Soisson“, სადაც პირველად დააპროექტა ბრაიტონის პორტი და მიიღო დიდი გამოცდილება თანამედროვე ტექნოლოგიების და მატერიალებისა.
1982 წლიდან 1984 წლამდე იყო გუნდის ლიდერი, რომელიც დაკავებული იყო ინტერიერების დიზაინით, ერთ-ერთი ცნობილი არქიტექტორის რიჩარდ როდჯერსის დახმარებით. 1984 წელს მან პირველად შექმნა თავისი შედევრი იან კაპლიცკიმთან და მის ბიურო „Future Systems“-თან ერთად. 
1968 წელს ევამ ჩამოაყალიბა თავისი ფირმა სახელად „Eva Jiricna Architects“ რომელმაც მალევე მიიქცია „Joan & David shoes“-ის დიზაინური მაღაზიის ყურადღება.
სულ რაღაც 10 წელიწადში მისი გუნდი ჩაერთო საცალო კომპანიების, საგამოფენო დანადგარების, საოფისე ინტერიერის და სატრანსპორტო ტერმინალებში. ევა ჟირიცნა ჩანდა ყველა დიზაინერულ ჟურნალში და იგი ინგლისში ასწავლიდა ბავშვებს არქიტეკტურას თეორიულად.

## რესურსები ინტერნეტში
* EVA JIRICNA ARCHITECTS 
* AI — DESIGN | Architecture Interier Design
* Eva Jiřičná — обзор на сайте archINFORM
* Eva Jiricna Architects
* Обзор в программе «Семь чудес Чехии»
## სქოლიო
კატეგორია:დაბადებული 3 მარტი
კატეგორია:დაბადებული 1939
კატეგორია:ჩეხი არქიტექტორები
კატეგორია:ცოცხალი ადამიანები
იეროდიაკონი

**იეროდიაკონი**, *ბერდიაკვანი* ( — წმინდა და  — მსახური) — უფროსი დიაკონი. ბერმონაზონი დიაკვნის ხარისხში. უფროს იეროდიაკონს ეწოდება არქიდიაკონი. იეროდიაკვნებად ბერები ხდებიან ბერად აღკვეცისა და ქიროტონიის საიდუმლოს შესრულების შემდეგ. იეროდიაკონის სრული სამოსელის განმასხვავებელი თავისებურებაა შავი კამილავკის ტარება. იეროდიაკვნები შავი სამღვდელოების წარმომადგენლები არიან.

## სქოლიო
კატეგორია:საეკლესიო წოდებები
ჰააგა-ჰელიის გამოყენებით მეცნიერებათა უნივერსიტეტი

**ჰააგა-ჰელიის გამოყენებით მეცნიერებათა უნივერსიტეტი** (; ) —
ფინეთის ერთ-ერთი უმსხვილესი გამოყენებით მეცნიერებათა უნივერსიტეტი, რომელიც შეიქმნა 2007 წელს ორი პოლიტექნიკის, **ჰელსინკის ბიზნეს პოლიტექნიკის** და **ჰელიის** გაერთიანების შედეგად. ჰააგა-ჰელია არის კერძო ფონდის მფლობელობაში, თუმცა უნივერსიტეტის დაფინანსების ძირითადი წყარო ფინეთის განათლებისა და კულტურის სამინისტროა. უნივერსიტეტის ხუთი კამპუსიდან სამი განლაგებულია ჰელსინკიში (პასილა, ჰააგა და მალმი), ერთი პორვოოში და ერთიც ვიერუმიაკიში. უნივერსიტეტში ამჟამად სწავლობს 10500 სტუდენტი. ჰააგა-ჰელიას სასწავლო პროგრამები მოიცავს ბიზნესის მართვას, ბიზნეს-ინფორმაციულ ტექნოლოგიებს, ტურიზმს, ჟურნალიზმს და სპორტს. უნივერსიტეტში სწავლის პროცესი მიმდინარეობს ინგლისურ და ფინურ ენებზე.

ჰააგა-ჰელიის მთავარი მიმართულება ბიზნესის მართვა და მეწარმეობაა. უნივერსიტეტის ჰელსინკის კამპუსებში განთავსებულია ბიზნესის, ინფორმაციული ტექნოლოგიების და მასპინძლობის ბიზნესის მართვის პროგრამები. პორვოოს კამპუსში განთავსებულია ბიზნესის მართვის და ტურიზმის პროგრამები, ხოლო სპორტის პროგრამა განთავსებულია ვიერუმიაკიში. 

ჰააგა-ჰელია მჭირდოდ თანამშრომლობს კომპანიებთან. უნივერსიტეტის საბაკალავრო პროგრამები მოიცავენ ერთსემესტრიან სტაჟირებას.

## სქოლიო
კატეგორია:ფინეთის უნივერსიტეტები
კატეგორია:ჰელსინკი
ათასი მოელვარე მზე

„**ათასი მოელვარე მზე **“ () — ხალედ ჰოსეინის  რომანი, რომელიც მწერალმა ავღანელ ქალებს მიუძღვნა.

წიგნი მოგვითხრობს  უფლებაწართმეული ქალების ყოველდღიურობაზე, ოჯახში ძალადობაზე, „თალიბანის“ სისასტიკეზე, ლტოლვილთა გაუსაძლის ყოფასა და ქვეყანაზე, რომელსაც გამუდმებით ომშია ჩართული , მაგრამ შაჰრ-ე ზოჰაქის დაზიანებული კედლებივით ისევ მყარად დგას. ქალები აქ განათლებისა და თავისუფლებისაკენ ისწრაფვიან, ჩამოყრილ ჭურვებში კი ყვავილებს ახარებენ.
 
## რესურსები ინტერნეტში
* ხალედ ჰოსეინის ოფიციალური საიტი
* A Study Guide
* http://www.artanuji.ge/book_ge.php?id=243

კატეგორია:2007 წლის რომანები
კატეგორია:ამერიკული რომანები
კატეგორია:ხალედ ჰოსეინის რომანები
ბარამიძე

საკუთარი სახელი **ბარამიძე** შეიძლება აღნიშნავდეს ერთ-ერთ შემდეგ პიროვნებათაგანს:

* აბესალომ ბარამიძე — მხატვარ-კერამიკოსი
* ალექსანდრე ბარამიძე — ლიტერატურათმცოდნე
* გიგლა ბარამიძე — არმენოლოგი, პოლიტიკოსი
* გიორგი ბარამიძე — პოლიტიკოსი
* დავით ბარამიძე — მოჭადრაკე
* ევსევი ბარამიძე — ტოპოგრაფ-კარტოგრაფი
* თენგიზ ბარამიძე — ექიმი, პოლიტიკოსი
* იური ბარამიძე — კინოოპერატორი
* კონსტანტინე ბარამიძე — მეცნიერ-ინჟინერი
* მალხაზ ბარამიძე — არქეოლოგი, პოლიტიკოსი
* ნოდარ ბარამიძე — ფსიქოლოგი
* რევაზ ბარამიძე — ლიტერატურათმცოდნე
* ცირა ბარამიძე — ენათმეცნიერი

კატეგორია:მრავალმნიშვნელოვანი გვერდები გვარის შემცველი სიებით
კატეგორია:ქართული გვარები
ძაგნიძე

საკუთარი სახელი **ძაგნიძე** შეიძლება აღნიშნავდეს ერთ-ერთ შემდეგ პიროვნებათაგანს:

* ვალიკო ძაგნიძე — მსახიობი
* ნანა ძაგნიძე — მოჭადრაკე
* ნუგზარ ძაგნიძე — მორაგბე
* ომარ ძაგნიძე — მათემატიკოსი
* შოთა ძაგნიძე — იურისტი, პოლიტიკოსი

კატეგორია:ქართული გვარები
კატეგორია:მრავალმნიშვნელოვანი გვერდები გვარის შემცველი სიებით
ტელესტო (თანამგზავრი)

**ტელესტო** () — სატურნის ერთ-ერთი მთვარე. აღმოაჩინეს 1980 წელს, დედამიწაზე განთავსებული ობსერვატორიებიდან წარმართული დაკვირვებების შედეგად და მონიშნეს როგორც S/1980 S 13. 

1983 წელს, ოფიციალურად ეწოდა ბერძნული მითოლოგიის ოკეანიდის — ტელესტოს სახელი. ასევე უწოდებენ **სატურნი XIII** (13) ან **თეტისი B**-ს. 

ტელესტო ორბიტას იზიარებს სატურნის კიდევ ერთ მთვარე — თეტისთან, განთავსებულია თეტისის ლაგრანჟის წერტილში. მათი მსგავსი ურთიერთობა პირველად 1981 წელს შენიშნეს. სატურნის კიდევ ერთი მთვარე კალიფსო, თეტისის სხვა ლაგრანჟის წერტილში მდებარეობს, თეტისიდან 60 გრადუსით სხვა მიმართულებით. 

2005 წელს, ტელესტოს გადაუფრინა NASA-ს კოსმოსურმა ხომალდმა „კასინიმ“. როგორც მის მიერ გადაღებულ ფოტოებზე ჩანს, ამ მთვარის ზედაპირი საოცრად გლუვია და ნაკლებად შეიმჩნევა დარტყმითი კრატერები.

## ლიტერატურა
* 
* 
* 
* 
* 
* 
* 
* 

## რესურსები ინტერნეტში
* Telesto Profile  by NASA's Solar System Exploration
* The Planetary Society: Telesto 

კატეგორია:სატურნის თანამგზავრები
გერმანიის საფეხბურთო სუპერთასი

**ფრანც ბეკენბაუერის სუპერთასი**, ()  ასევე ცნობილი როგორც *გერმანიის საფეხბურთო სუპერთასი* — საფეხბურთო გათამაშება გერმანიაში, სადაც გერმანიის ბუნდესლიგის და გერმანიის თასის გამარჯვებულები ხვდებიან ერთმანეთს. იმ შემთხვევაში, თუ ქვეყნის ჩემპიონატსაც და თასსაც ერთი გუნდი მოიგებს, მაშინ მას სუპერთასზე ჩემპიონატში მეორე ადგილზე გასული გუნდი დაუპირისპირდება. სუპერთასი თამაშდება 1987 წლიდან.

გათამაშების ისტორიაში ყველაზე წარმატებული კლუბია „ბაიერნი“, რომელმაც 11-ჯერ მოიპოვა ტიტული. მოქმედი გამარჯვებულია „ბაიერნი“.

2025-26 წლის სეზონიდან, შეჯიბრს ფრანც ბეკენბაუერის საპატივცემულოდ დაერქვა ფრანც ბეკენბაუერის სუპერთასი

## მატჩები 
right|thumb|სუპერთასი

## არაოფიციალური მატჩები 
## სტატისტიკა კლუბების მიხედვით
## რესურსები ინტერნეტში 
*  
* (West) Germany - List of Super/League Cup Finals

კატეგორია:გერმანიის ფეხბურთი
კატეგორია:გერმანიის საფეხბურთო ტურნირები
კატეგორია:ეროვნული საფეხბურთო სუპერთასები
ეივაზლილარი (გორანბოი)

**ეივაზლილარი ** () — სოფელი აზერბაიჯანში,  გორანბოის რაიონში.  მოსახლეობის რაოდენობა   —  	 	515  კაცი.

## რესურსები ინტერნეტში
კატეგორია:გორანბოის რაიონის სოფლები
ირჟი ტრნკა

**ირჟი ტრნკა** (; დ. 24 თებერვალი 1912, პლზენი — გ. 30 დეკემბერი, 1969) — ჩეხი მხატვარი, წიგნების ილუსტრატორი, სცენარისტი და რეჟისორი-ანიმატორი.

## ცხოვრება და შემოქმედება 
thumb|upright|საფლავი პლზენის ცენტრალურ სასაფლაოზე. 

ფერწერას ეუფლებოდა იაროსლავ ბენდასთან, შემდეგ მუშაობდა იოსეფ სკუპას სახელობის პლზენის თოჯინების ტეატრში. თავდაპირველად თავს წარადგენდა, როგორც სასცენო მხატვარს, თუმცა, გარდა ამისა, დაკავებული იყო ქანდაკებით და გრაფიკით. მისი ნამუშევრები ამ სფეროებში ნაკლებად ცნობილია, ვიდრე ანიმაციური ფილმები და ილუსტრაციები. 1940-იანი წლების დასაწყისში მან დაიწყო თანამშრომლობა ადოლფ ზაბრანსკისთან საბავშვო ლიტერატურის ილუსტრირების სფეროში. მეორე მსოფლიო ომის პერიოდში პრაღაში სასცენო და კოსტიუმების მხატვრის საქმიანობით დაკავდა. დააარსა სტუდია Jiří Trnka a Bratři v triku, რომელშიც შექმნა თოჯინური და ნახატი ანიმაციური ფილმები და მოიპოვა მსოფლიო აღიარება. ცხოვრების უკანასკნელ წლებში მუშაობდა ექსპო-67-ისთვის (მონრეალი) და ხშირად ქმნიდა ქანდაკებებს თუ ილუსტრაციებს.

## მნიშვნელობა
ირჟი ტრნკა ითვლება ჩეხური და ჩეხოსლოვაკური ანიმაციის დამაარსებლად. კინოს მრავალი მკვლევარი თუ ისტორიკოსი მას თოჯინური ფილმების სფეროში უდიდეს პიროვნებად თვლის. მის მიერ დაგროვებული მხატვრის და რეჟისორის გამოცდილება, გადაწყვეტილებების ორიგინალურობა და სახეების მრავალფეროვნება ჩეხურ ანიმაციას სპეციფიკურ სახეს ანიჭებს. რეჟისორის ყველაზე ცნობილი ნამუშევრებია „ძველი ჩეხური თქმულებანი“, „ყოჩაღი ჯარისკაცი შვეიკი“ და „ზაფხულის ღამის სიზმარი“. 1983 წელს გამოსული „ყოჩაღი ჯარისკაცი შვეიკი“, რადკო პიტლიკის, ჩეხი ლიტერატურის ისტორიკოსის აზრით, არის იაროსლავ ჰაშეკის ნაწარმოებების საუკეთესო ეკრანიზაცია..

წიგნების ილუსტრირებისთვის 1968 წელს ტრნკას გადაეცა „ჰანს კრისტიან ანდერსენის სახელობის პრემია“. 1963 წელს მას მიენიჭა ჩეხოსლოვაკეთის სახალხო არტისტის წოდება. 

## სქოლიო
კატეგორია:დაბადებული 24 თებერვალი
კატეგორია:დაბადებული 1912
კატეგორია:გარდაცვლილი 30 დეკემბერი
კატეგორია:გარდაცვლილი 1969
კატეგორია:ჩეხი მხატვრები
კატეგორია:ჩეხი კინორეჟისორები
კატეგორია:ჩეხი ანიმატორები
კატეგორია:ჩეხეთის სახალხო არტისტები
კატეგორია:მხატვრები ანბანის მიხედვით
ფრანით მორბენალი

„**ფრანით მორბენალი **“ () — ხალედ ჰოსეინის სადებიუტო რომანი, რომელმაც ავტორს წარმატება მოუტანა. გაყიდული ეგზემპლარების რაოდენობამ აშშ-სა და მის ფარგლებს გარეთ 21 მილიონს მიაღწია. რომანზე უამრავი რეცენზია დაიწერა, გაიხსნა კლუბები, 2007 წელს გადაიღეს ფილმი. ნაწარმოები დამამთავრებელ კლასებში სავალდებულო საკითხავ ლიტერატურად გამოცხადდა. ბევრისთვის რომანი სამაგიდო წიგნად იქცა. 

ნაწარმოებში ავტორი ეხება რელიგიურ, ფილოსოფიურ, ლიტერატურულ საკითხებს. გვაცნობს ავღანელთა ცხოვრების წესს, ტრადიციებს, ჩვეულებებს. ამერიკელი კრიტიკოსების აზრით, რომანის თავბრუდამხვევი წარმატების ერთ-ერთი მიზეზი ისიც იყო, რომ 2003 წელს, როდესაც წიგნი გამოვიდა, ამერიკულ საზოგადოებაში ავღანეთის მიმართ უდიდესი ინტერესი არსებობდა. 

## სიუჟეტი
წიგნში მოთხრობილი ამბავი 1970-იანი წლების ავღანეთში ვითარდება. 12 წლის ამირს ძალიან უნდა, რომ ფრანებით შეჯიბრებაში გაიმარჯვოს. ამაში მას ერთგული მეგობარი და ჰაზარი მსახური ჰასანი ეხმარება. ორივე ბიჭის ცხოვრება სამუდამოდ იცვლება იმავე საღამოს მომხდარი მოვლენის გამო. მოგვიანებით, ავღანეთში საბჭოთა კავშირის შეჭრა მშვიდობიანი ცხოვრების დასასრულია. . 

ოჯახი იძულებულია აშშ-ში გაიქცეს. ამირი ერთ დღეს გააცნობიერებს, რომ ის იძულებულია დაბრუნდეს ავღანეთში, სადაც ერთი უბედურება მეორეთი იცვლება. თალიბანი ავღანელებისთვის კიდევ უფრო სასტიკი მტერი აღმოჩნდა. განუკითხაობა, სექსუალური ძალადობა, ობოლი ბავშვები, მათხოვრებით მოფენილი ქუჩები – ასეთია ავტორის მიერ დახატული ავღანეთი. აქ ის ეძებს იმას, რაც ახალმა სამყარომ ვერ მისცა ― ცოდვების გამოსყიდვას.

## რესურსები ინტერნეტში 
*

კატეგორია:2003 წლის რომანები
კატეგორია:ხალედ ჰოსეინის რომანები
კატეგორია:ფილმებად ადაპტირებული რომანები
აზიზბეიოვი (გორანბოი)

**აზიზბეიოვი ** () — სოფელი აზერბაიჯანში,  გორანბოის რაიონში.  მოსახლეობის რაოდენობა   —  	 	710  კაცი.

## რესურსები ინტერნეტში
*

 

კატეგორია:გორანბოის რაიონის სოფლები
იოლანდა კაკაბაძე

**იოლანდა კაკაბაძე** ნავარო (დ. 1948) — ქართული წარმოშობის ეკვადორელი ბუნებისდამცველი. 

კიტოს უნივერსიტეტში საგანმანათლებლო ფსიქოლოგიის ფაკულტეტის დამთავრების შემდეგ, (www.ffla.net), რომელსაც 2006 წლამდე ხელმძღვანელობდა. 1998 წლის აგვისტოდან 2000 წლის იანვრამდე იყო ეკვადორის გარემოს დაცვის მინისტრი. 1996-2004 წლებში იყო ბუნების დაცვის საერთაშორისო კავშირის (IUCN) პრეზიდენტი, ხოლო 2010–2017 წლებში — ბუნების დაცვის მსოფლიო ფონდის (WWF) პრეზიდენტი. 

გარდა ამისა, კაკაბაძე არის ამერიკული საქველმოქმედო ორგანიზაცია Ford Foundation-ის სამეურვეო საბჭოს წევრი, 2004 წლიდან კი არაკომერციული ორგანიზაცია LafargeHolcim Foundation for Sustainable Construction-ის სამეურვეო საბჭოს წევრი. 

იოლანდა კაკაბაძე საერთაშორისო კომისია „დედამიწის ქარტიის“ წევრია.

## სქოლიო
კატეგორია:ბუნებისდამცველები
კატეგორია:დაბადებული 1948
კატეგორია:ცოცხალი ადამიანები
გორანი (მრავალმნიშვნელოვანი)

**გორანი** შეიძლება აღნიშნავდეს:

## აზერბაიჯანი
*გორანი   გორანი  — სოფელი აზერბაიჯანში,    გორანბოის რაიონში
## ირანი
*გორანი
Bedford Falls

**Bedford Falls** — ქართული როკ-ჯგუფი. ჩამოყალიბდა 2014 წელს. მის შემადგენლობაში 2024 წლისთვის შედიან: დათო ჯიქია (ვოკალი, რიტმული გიტარა), მიხეილ კალანდარიშვილი (წამყვანი გიტარა), გიორგი მიგრიაული (ბას-გიტარა) და სანდრო დიასამიძე (დასარტყმელი საკრავები). მათი მუსიკა ინდი-როკ ჟანრის სიმღერებს მოიცავს, რომელთა უდიდესი ნაწილი ინგლისურენოვანია. ჯგუფის ყველაზე ცნობილ სიმღერებს შორისაა „Thrill is Gone“, „Dreamer Once“, „Vidal Loco“.

ჯგუფის სახელი „Bedford Falls“ უკავშირდება 1946 წლის ცნობილ ფილმში „ეს მშვენიერი ცხოვრებაა“ არსებულ ამავე სახელწოდების ქალაქს.

მუსიკოსებმა ერთმანეთი თეატრალური ინსტიტუტის ანიმაციის ფაკულტეტზე გაიცნეს. ჯგუფის პირველი სიმღერა „Lucille“ დედაენის ბაღში დათო ჯიქიამ, სანდრო ქერაულმა და სანდრო დიასამიძემ დაწერეს.

2016, 2017, 2019 და 2022 წლების ზაფხულში Bedford Falls-მა დაუკრა Tbilisi Open Air-ზე.

## დისკოგრაფია 
;ალბომები
**This is Your House* (2019)
* *Selected Works, Vol. 01* (2022)
* *miende.* (2023)

;EP-ები
* *Winter Chill* (2016)
* *სასამერო EP* (2016)
* *Yup, the Sky Is Definitely on Fire* (2020)

;სინგლები
*„Idaho“ (2021)
*„Calipso 101“ (2021)
*„Dreamer Once“ (2022)
*„KINO“ (2022)
*„Habla Buddha“ (2022)

## რესურსები ინტერნეტში 
* 
* Bedford Falls-ის YouTube არხი
* პროფილი Bandcamp-ზე
* პროფილი SoundCloud-ზე
* Bedford Falls-ის პირველი მუსიკალური ვიდეო

კატეგორია:ქართული როკ-ჯგუფები
კატეგორია:2014 წელს ჩამოყალიბებული ჯგუფები
აზიზბეიოვი (მრავალმნიშვნელოვანი)

**აზიზბეიოვი** შეიძლება აღნიშნავდეს:

*აზიზბეიოვი — სოფელი აზერბაიჯანში, გორანბოის რაიონში
*აზიზბეიოვი  —  დაბა აზერბაიჯანში, გოიგოლის რაიონი

კატეგორია:მრავალმნიშვნელოვანი გვერდები გვარის შემცველი სიებით
მშვიდობის მტრედი (აზერბაიჯანი)

**მშვიდობის მტრედი** () — ალეგორიული ქანდაკება ნასიმის სახელობის კულტურისა და დასვენების პარკში, აზერბაიჯანის ქალაქ სუმგაითში. ქანდაკება ქალაქის სიმბოლოა და გამოსახულია მის გერბზე.

ძეგლის ავტორებია — სუმგაითის მთავარი მხატვარი ვაგიფ ნაზიროვი და არქიტექტორი ასიმ გულიევი. ძეგლის დამზადებისას გამოყენებული მასალა — მონოლითური ბეტონი. ძეგლი გაიხსნა 1978 წელს ახალ საზოგადოებრივ პარკში, რომელიც მდებარეობს კასპიის ზღვის სანაპიროზე.

ქანდაკება მონუმენტური სტილის, თეთრი ფერის, რამდენიმე მეტრის სიმაღლეზე და სტილიზებული გამოსახულების, სადაც მტრედი გაშლილი ფრთებით ემზადება გაფრენისთვის. განთავსებული დაბალ კვარცხლბეკზე, ძეგლის გარშემო ფართობი გაფენილია ფირფიტებით. 2008 წელს, პარკი და ძეგლი რესტავრაცია გაიარა.

## საფოსტო მარკები 
ქანდაკება არაერთხელ აისახა აზერბაიჯანის მარკებზე, რომელიც მიეძღვნა სუმგაითს.

ფაილი:Stamps of Azerbaijan, 2004-665.jpg|2004
ფაილი:Stamps of Azerbaijan, 2009-867.jpg|2009
ფაილი:Stamps of Azerbaijan, 2014-1145.jpg|2014

## იხილეთ აგრეთვე
* მშვიდობის მტრედი

## სქოლიო
კატეგორია:აზერბაიჯანის ძეგლები
კატეგორია:აზერბაიჯანის პარკები
გერმანიის ლიგის თასი

**გერმანიის ლიგის თასი** () — საფეხბურთო გათამაშება გერმანიაში, რომელშიც მონაწილეობას იღებდა 6 გუნდი — გერმანიის ბუნდესლიგის წინა სეზონში პირველ ოთხ ადგილზე გასული გუნდები, მეორე ბუნდესლიგის და გერმანიის თასის გამარჯვებულ გუნდებთან ერთად. ტურნირი დაარსდა 1972 წელს, თუმცა რეგულარულად მხოლოდ 1997 წლიდან ტარდებოდა. გერმანიის ლიგის თასის ბოლო გათამაშება ჩატარდა 2007 წელს.

გათამაშების ისტორიაში, ყველაზე წარმატებული კლუბია მიუნხენის „ბაიერნი“, რომელმაც 6-ჯერ მოიგო ტიტული. „ბაიერნი“ ასევე გერმანიის ლიგის თასის უკანასკნელი გამარჯვებულია.

## ფინალები 
right|thumb|თასი

## სტატისტიკა კლუბების მიხედვით 
## რესურსები ინტერნეტში 
* (West) Germany - List of Super/League Cup Finals

კატეგორია:გერმანიის ფეხბურთი
კატეგორია:გერმანიის საფეხბურთო ტურნირები
კატეგორია:ეროვნული საფეხბურთო ლიგის თასის ტურნირები
პერვომაისკი (აბზელილოვოს რაიონი)

**პერვომაისკი** () — სოფელი რუსეთის ფედერაციაში, ბაშკირეთის რესპუბლიკის აბზელილოვოს რაიონში. 

2010 წლის მონაცემებით სოფელში ცხოვრობს 595  ადამიანი. რაიონულ ცენტრ ასკაროვოდან დაშორებულია 43   კილომეტრით. უახლოესი რკინიგზის სადგურია მაგნიტოგორსკი, რომელიც დაშორებულია 50   კმ-ით. 

2002 წლის აღწერის მიხედვით მოსახლეობის აბსოლუტურ უმრავლესობას ბაშკირები შეადგენენ (91%).

## რესურსები ინტერნეტში
* Совет муниципальных образований Республики Башкортостан.

## სქოლიო
კატეგორია:აბზელილოვოს რაიონის სოფლები
ასკაროვო (აბზელილოვოს რაიონი)

**ასკაროვო** (; ) — სოფელი რუსეთის ფედერაციაში, ბაშკირეთის რესპუბლიკის აბზელილოვოს რაიონისა და ასკაროვოს სასოფლო საბჭოს  ადმინისტრაციული ცენტრი. 

2010 წლის მონაცემებით სოფელში ცხოვრობს 7 634 ადამიანი.

2002 წლის აღწერის მიხედვით მოსახლეობის აბსოლუტურ უმრავლესობას ბაშკირები შეადგენენ (90,5 %).

## ცნობილი ასკაროვოელები 
* ახმატ ლუტფულინი —  ბაშკირი ფერმწერი, სსრკ-ის სახალხო მხატვარი (1989 წ.). 
* ვილ უმეტბაევი — რუსი მენავთობე.

## რესურსები ინტერნეტში
* Аскарово на портале «Генеалогия и Архивы»

## სქოლიო
კატეგორია:აბზელილოვოს რაიონის სოფლები
მარტოსული მთა

მინი

**მარტოსული მთა**, სინდარულად **ერებორი** — მთა ჯ.რ.რ. ტოლკინის ლეგენდარიუმში, ველურმიწეთის ჩრდილო-აღმოსავლეთით. აქედან მოედინებოდა მორბენალი მდინარე. აქვე მდებარეობდა ჯუჯათა ერთ-ერთი დიდი სამეფო, სავსე ათასი სახით განძით, რომელიც დრაკონ სმაუგის მიერ იქნა მიტაცებული, მაგრამ დაბრუნებული იქნა დიდი ბრძოლის ფასად.

## რესურსები ინტერნეტში
## სქოლიო
გიურზალილარი

**გიურზალილარი** () — სოფელი აზერბაიჯანში,  გორანბოის რაიონში.  მოსახლეობის რაოდენობა   —  	535  კაცი.

## რესურსები ინტერნეტში
*

 

კატეგორია:გორანბოის რაიონის სოფლები
ჰამანლი

**ჰამანლი** () — სოფელი აზერბაიჯანში,  გორანბოის რაიონში.

## რესურსები ინტერნეტში
*

 

კატეგორია:გორანბოის რაიონის სოფლები
ჩურჩულს გადაჩვეული კაცი

**ჩურჩულს გადაჩვეული კაცი** — რევაზ მიშველაძის  რომანი. ავტორის თქმით, ეს არის ნაწარმოები „ადამიანზე, რომელიც იმდენი აჯანჯღარა ამ მუხთალმა წუთისოფელმა, იმდენი განსაცდელი შეხვდა, რომ ჩურჩულს გადაეჩვია... ამ ნაწარმოების გმირს XX საუკუნის ბოლო და XXI საუკუნის პირველი ნახევარი აქვს დანახული. გადატანილი აქვს ამ პერიოდში მომხდარი ომები, მაგრამ ამასთან ერთად დანახული აქვს სიყვარული, ადამიანობა, მეგობრობა...“

მწერლის კომენტარი ნაწარმოების შესახებ: „პირდაპირ გეტყვით, რომ დიდი გამოხმაურება გამოიწვია. ეს ყურადღება განაპირობა იმან, რომ ჩემი წიგნი შეეხება ჩვენს თანამედროვეობას. შევეცადე, ოცდამეერთე საუკუნის მოქალაქე დამეხატა განსხვავებული სოციალური მდგომარეობით, განსხვავებული დამოკიდებულებით რევოლუციისადმი, ომისადმი, სიყვარულისადმი (ქალის სიყვარულზე მოგახსენებთ). შევეცადე თქვენი, ჩემი, ჩვენი საზოგადოების ხასიათი დამეჭირა. ახლა მირეკავენ და მეუბნებიან, თქვენი რომანის პერსონაჟებსაც კი ვცნობთ ჩვენი თანამედროვეობიდანო. ეს ძალიან მნიშვნელოვანია ჩემთვის.“

## სქოლიო
კატეგორია:ქართული  რომანები
კატეგორია:რევაზ  მიშველაძის  რომანები
კატეგორია:2010 წლის  რომანები
გიულიუსტანი (გორანბოი)

**გიულიუსტანი** () ()  — სოფელი  აზერბაიჯანის ადმინისტრაციული დაყოფის მიხედვით კი გორანბოის რაიონის  შემადგენლობაშია, ხოლო მთიანი ყარაბაღის რესპუბლიკის ადმინისტრაციული დაყოფის მიხედვით  შაუმიანის რაიონის შემადგენლობაში შედის.

## რესურსები ინტერნეტში
* 
 

კატეგორია:გორანბოის რაიონის სოფლები
ავაზ ალიბეიოვი

{{ინფოდაფა სამხედრო მოღვაწე
|სრული სახელი     = ავაზ ალიბეიოვი
|ორიგინალური სახელი =Əvəz Əlibəyov
|ცხოვრების პერიოდი   = 1895 — 1978
|დაბადების თარიღი = 22 მარტი 1895
|დაბადების ადგილი = ელიზავეტპოლის გუბერნია (დღეს განჯა), რუსეთის იმპერია
|გარდაცვალების თარიღი =
|გარდაცვალების ადგილი    = მერდინლი, აზერბაიჯანი
|პორტრეტი        = 
|ხელმოწერა       = 
|მეტსახელი      = 
|ეროვნება     =  აზერბაიჯანელი
|კუთვნილება =  ადრ
|სამხედრო სამსახურის წლები    = 1914—1945
|წოდება        = მაიორი
|ჯარის სახეობა     = 
|მეთაურობდა       = 
|ნაწილი         = 
|ბრძოლები/ომები       = პირველი მსოფლიო ომირუსეთის სამოქალაქო ომიმეორე მსოფლიო ომი
|ჯილდოები        = 
{
 30პქ  30პქ  30პქ
-
 30პქ  30პქ  30პქ
-
 30პქ
}
|კავშირი         = 
|სამსახურიდან გადადგომა     = 
|ვიკისაწყობი   =
}}

**ავაზ მაჰმუდის ძე ალიბეიოვი** (; დ. 22 მარტი 1895, ელიზავეტპოლის გუბერნია (დღეს განჯა), რუსეთის იმპერია — გ. 24 დეკემბერი, 1978, მერდინლი, აზერბაიჯანი) — აზერბაიჯანელი სამხედრო მოღვაწე, ესკადრონის მეთაური, პირველი მსოფლიო ომის, რუსეთის სამოქალაქო ომისა და მეორე მსოფლიო ომის მონაწილე.

## ბიოგრაფია 
ავაზ ალიბეიოვი დაიბადა 1895 წლის 22 მარტს ელიზავეტპოლის გუბერნიის სოფელ მერდინლიში. 1914 წელს გაიწვიეს მეფის არმია, 1917 წლამდე მონაწილეობდა პირველ მსოფლიო ომში, სადაც დააწინაურეს პოდპორუჩიკის წოდებამდე.

პირველი მსოფლიო ომის დროს, იგი იბრძოდა მუსლიმურ „ველური დივიზიის“ შემადგენლობაში, ავსტრიის ფრონტზე. წმინდა გიორგის ჯვრის ოთხგზის კავალერი. სამოქალაქო ომის დროს, იყო მეთაური ესკადრილიის, პოლკისა და ბრიგადის პირველი ქვეითი არმიის შემადგენლობაში. იბრძოდა როსტოვთან ახლოს , ყუბანში, ცარიცინთან და ჩრდილოეთ კავკასიაში.

1918 წლის თებერვალში, მოხალისედ შეუერთდა წითელ არმიას.

დიდი სამამულო ომის დროს, როგორც ესკადრილიის მეთაური იბრძოდა კავკასიაში, ყუბანსა და უკრაინაში. ომი პოლონეთში დაასრულა, მას შემდეგ, რაც მიიღო მძიმე ტრავმა.

ავაზ ალიბეიოვი დაჯილდოებულია ლენინის ორდენით და მედლებით.

## ჯილდოები 
* ლენინის ორდენი

## იხილეთ აგრეთვე
* აზერბაიჯანი მეორე მსოფლიო ომში

## ლიტერატურა
* Анвар Чингизоглы. Физули, Баку, "Мутарджим", 2017, 642 c.

კატეგორია:დაბადებული 22 მარტი
კატეგორია:დაბადებული 1895
კატეგორია:გარდაცვლილი 24 დეკემბერი
კატეგორია:გარდაცვლილი 1978
კატეგორია:აზერბაიჯანელი სამხედრო მოღვაწეები
კატეგორია:ლენინის ორდენის კავალრები
ჟოსლენ III

**ჟოსლენ III** () — ედესის ტიტულოვანი გრაფი 1159-1200 წლებში. იგი იყო ჟოსლენ II-ისა და ბეატრისის ვაჟი. მან მამამისისგან მიიღო ტიტული, იმის მიუხედავად, რომ ედესა და მისი შემადგენელი მიწები ტიტულის მიღებამდე დაიპყრეს მუსლიმებმა.

ჟოსლენი ცხოვრობდა იერუსლიმში. მან მოახერხა და ხელში ჩაიგდო აკრა და მისი შემოგარენი (ჟოსლენის სენიორია). მისი და, აგნეს დე კურტენე დაქორწინდა ამალრიკ I-ზე. მათ შეეძინათ სიბილა და ბალდუინი. 1164 წელს იგი ტყვედ ჩავარდა ჰარიმის ბრძოლის შემდეგ. იგი ტყვეობაში რჩებოდა 1176 წლამდე, სანამ აგნესმა 50 000 დინარი არ გადაიხადა მის გამოსასყიდად (სავარაუდოდ სამეფოს ხაზინიდან). მისმა ძმისწულმა, ბალდუინმა იგი იერუსალიმის სენეშალად დანიშნა.

## ლიტერატურა
* Bernard Hamilton, The Leper King and his Heirs. Cambridge, 2000.
* R. L. Nicholson, Joscelyn III and the Fall of the Crusader States, 1134–1199. Leiden, 1973.
* Marie-Adelaïde Nielen (ed.), Lignages d'Outremer. Paris, 2003.
* Reinhold Röhricht (ed.), Regesta Regni Hierosolymitani MXCVII-MCCXCI and Additamentum. Berlin, 1893–1904.

## სქოლიო
კატეგორია:ედესის გრაფები
კატეგორია:იერუსალიმის მარშლები
კატეგორია:იერუსალიმის სენეშალები
კატეგორია:დაბადებული 1134
კატეგორია:გარდაცვლილი 1200
ქიურაქჩაი (მრავალმნიშვნელოვანი)

**ქიურაქჩაი** შეიძლება აღნიშნავდეს:

*ქიურაქჩაი — მდინარე აზერბაიჯანში
*ქიურაქჩაი —   სოფელი  აზერბაიჯანში, გორანბოის რაიონში
თრანდუილი

**თრანდუილი** — პერსონაჟი ჯ.რ.რ. ტოლკინის ლეგენდარიუმში. ბნელტევრის ელფთა მეფე, ლეგოლასის მამა, ოროფერის ძე, სინდარული წარმოშობის ელფი.

## ისტორია
თრანდუილის ხალხს ძირითადად სილვანი, ანუ ტყის ელფები შეადგენდნენ. ცნობილია, რომ მეორე ეპოქის დაახლოებით 1000 წლამდე თრანდუილმა იმოგზაურა ლინდონიდან. იმ პერიოდში ანდუინის აღმოსავლეთ მხარეს არსებული ტყე ჯერ კიდევ „დიდი მწვანე ტყის“ სახელით იყო ცნობილი.

სხვადასხვა ვერსიით, სწორედ თრანდუილმა დააარსა ტყის სამეფო, სხვა ვერსიებით - ოროფერმა. ბევრი წყარო თანხმდება, რომ თრანდუილიც და ოროფერიც იბრძოდნენ უკანასკნელი კავშირის ბრძოლაში. ოროფერი მოკლული იქნა. 3441 წელს საურონის დამარცხების შემდეგ (მეორე ეპოქაში) თრანდუილი დაუბრუნდა მწვანე ტყეს. მესამე ეპოქის დაახლოებით 1050 წელს ეს ტყე წყვდიადმა მოიცვა და მას „ბნელტევრი“ () ეწოდა. იქ გაჩნდნენ დიდი ობობები და სხვა უცნაური არსებები, ხოლო დოლ გულდურზე აშენდა ციხესიმაგრე, რომელსაც საურონი მართავდა.

თრანდუილი და მისი ხალხი ცხოვრობდნენ ბნელტევრის ჩრდილო-აღმოსავლეთ კუთხეში. დასახლებები ააშენეს ტყის მდინარესთან, მიწისქვეშა გამოქვაბულებში. მათ სამეფოს დიდი კარიბჭე იცავდა. მიუხედავად წყვდიადისა, ტყის ელფებს საკუთარი მაინც უყვარდათ. რომანში „ჰობიტი“ აღწერილია, რომ თრანდუილი ატარებდა წითელი ფოთლების და კენკროვნების გვირგვინს. გაზაფხულობით ეს გვირგვინი ტყის ყვავილებისგან კეთდებოდა. გარეგნობაში აგრეთვე გამოირჩეოდა ოქროსფერი თმა.

2941 წელს თრანდუილმა და მისმა რაზმმა დაიჭირეს ჯუჯა თორინი, რომელმაც ზეწოლის მიუხედავად, არ უამბო, თუ სად მიემართებოდა. მოგვიანებით ელფებმა დაიჭირეს სხვა ჯუჯებიც, ხოლო ბილბო ბეგინსი, რომელიც მათ თან ახლდა, ახლადმოპოვებული ბეჭდის დახმარებით, უხილავი დაჰყვებოდა. მოგვიანებით მან მოახერხა მეგობრებთან ერთად მდინარით, კასრებზე ამხედრებული გაპარულიყო.

დრაკონ სმაუგის განადგურების შემდეგ თრანდუილს მიუვიდა ხმა, რომ მარტოსული მთა თავისუფალი იყო და იგი, თავის ლაშქართან ერთად, გაემართა მთისკენ, რათა იქ დამალული განძის საკუთარი ნაწილი მიეღო. ამ განძზე პრეტენზია ადამიანებს და ჯუჯებსაც ჰქონდათ. აქვე მოხდა დიდი ბრძოლა ორკებთან და ვარგებთან, რომელსაც ხუთი ლაშქრის ბრძოლას უწოდებენ. ამ ომში დაიღუპნენ თორინი და კიდევ ორი ჯუჯა, ფილი და კილი.

ხუთი ლაშქრის ბრძოლის დასრულების შემდეგ ბილბომ თრანდუილს სიმბოლურად გადასცა ყელსაკიდი, რომელიც ვერცხლისა და მარგალიტებისგან იყო დამზადებული. თრანდუილმა მას „ელფთა მეგობარი“ უწოდა და ეს სახელი ბილბოს ელფებს შორის ბოლომდე გაჰყვა.

3018 წლის 21 მარტს თრანდუილის სამეფოში არაგორნის მიერ დამწყვდეული იქნა გოლუმი, რომელიც მოგვიანებით გაიპარა. მაშინ თრანდუილის ძე ლეგოლასი შუაველში წავიდა, სადაც ამის შესახებ ელრონდის საბჭოს უამბო. მოგვიანებით იგი ბეჭდის საძმოს წევრი გახდა.

ბეჭდის ომის პერიოდში ბნელტევრი საურონის ლაშქრებმა ცეცხლში გაახვიეს. 3019 წლის 15 მარტს ელფებმა ისინი უკუაქციეს. 6 აპრილს თრანდუილი შეხვდა კელებორნს, ლოთლორიენის მბრძანებელს, რომლის ძალებმა დოლ გულდური აიღეს. წყვდიადი დროთა განმავლობაში გაიფანტა. ტყეს ერინ ლასგალენი, მწვანე ფოთოლთა ტყე ეწოდა, სადაც ელფები კიდევ მრავალი წელი ცხოვრობდნენ.

## სახელები და ეტიმოლოგია
თრანდუილის სახელის ახსნა-განმარტება არსად არის წარმოდგენილი. არსებობს ვერსია, რომ იგი ნიშნავს „დიდი მდინარის გაღმა“ - thar (გაღმა, მიღმა), anda (გრძელი) და duin / duil (მდინარე).

## რესურსები ინტერნეტში
* 

კატეგორია:ჰობიტის პერსონაჟები
კატეგორია:შუახმელეთის მმართველები
კატეგორია:რუხი ელფები
სტეფანი ბარნსი

**სტეფანი ბარნსი** (დ. 24 იანვარი, 1955, ტორინგტონი) — ამერიკელი ქიმიკოსი და ბიზნესმენი, რომელიც იკავებდა „Dow Corning-ის“ პრეზიდენტისა და აღმასრულებელი დირექტორის თანამდებობას 2003-2011 წლებში. ბარნსი იყო ინდუსტრიული ქიმიის საზოგადოების პრეზიდენტიც.
## ადრეული ცხოვრება და განათლება
ბარნსი დაიბადა ტორინგტონში. მამამისი იყო ინგლისურისა და ისტორიის პროფესორი, დედა კი — უძრავი ქონების აგენტი. ბაკალავრის ხარისხით დაასრულა ფლორიდის საერთაშორისო უნივერსიტეტი მაიამიში, ორგანული ქიმიის დოქტორანტურა კი აიოვას შტატის უნივერსიტეტში
## კარიერა
ბარნსი საფრნგეთში „Dow Corning-ს“ 1982 წელს შეუერთდა როგორც მკვლევარი და ორგანოსილიციუმის შემსწავლელი ქიმიის სპეციალისტი, სადაც ის ნახშირბადისა და სილიციუმის ურთიერთქმედებას იკვლევდა.
ბარნსი „Dow Corning-ის“ აღმასრულებელი დირექტორისა და პრეზიდენტის თანამდებობას 2003 წლიდან 2011 წლის 31 დეკემბრამდე იკავებდა.
## სქოლიო
კატეგორია:ქიმიკოსი ქალები
კატეგორია:ამერიკელი ქალი ქიმიკოსები
კატეგორია:ცოცხალი ადამიანები
იუნესკოს მსოფლიო მემკვიდრეობის ძეგლები ნამიბიაში

2016 წლის მონაცემებით ნამიბიაში  **იუნესკოს მსოფლიო კულტურული მემკვიდრეობის** 2 ძეგლია (მთლიანი რაოდენობის 0,2 %). ნამიბიამ მსოფლიო კულტურული და ბუნებრივი მემკვიდრეობის კონვენციის რატიფიცირება მოახდინა 2000 წლის 6 აპრილს. ასევე ნამიბიაში მდებარე 8 ძეგლია შეტანილი იუნესკოს საცდელ სიაში.

## ცხრილი 
### ობიექტების გეოგრაფიული მდებარეობა 

## რესურსები ინტერნეტში 
* 

## სქოლიო
კატეგორია:ნამიბიური კულტურა
ნამიბია
*
ზევსის ქანდაკება ოლიმპიაში

მინი|თანამედროვე რეკონსტრუქცია

**ზევსის ქანდაკება ოლიმპიაში** — მსოფლიოს შვიდი საოცრებიდან ერთ-ერთი, ღმერთ ზევსის გიგანტური ქანდაკება მისი სახელობის ტაძარში, ქალაქ ოლიმპიაში. შექმნა არქიტექტორმა ფიდიასმა ქრისოელეფანტური ტექნიკით, ძვ. წ. 430-იან წლებში. მდებარეობდა ტაძრის ცელაში. სიმაღლეში 12,4 მეტრი იყო. ქანდაკების შესახებ 60-ზე მეტი ანტიკური ცნობაა მოღწეული, მისი გარეგნული სახე რეკონსტრუირებულია პავსანიას აღწერის, სტრაბონის ცნობების, ასევე მონეტებზე არსებული გამოსახულებების საფუძველზე: ზევსი, თავზე ზეთისხილის გვირგვინითა და მოსასხამით, რომელზეც ცხოველებისა და შროშანების გამოსახულებები იყო დატანილი, იჯდა ძვირფასი მასალებით აგებულ ტახტზე, მარჯვენა ხელში ეჭირა სფერო, რომელზეც იდგა ნიკეს ფიგურა, მარჯვენაში კი — სკიპტრა არწივის ფიგურით. ტახტი მორთული იყო მრავალი ფიგურით, რელიეფითა და პინაქსით.

ლუკიანე სამოსატელის გადმოცემით, ძვ. წ. II საუკუნეში მიწისძვრების შედეგად დაზიანებულ ქანდაკებას რესტავრაცია ჩაუტარა მოქანდაკე დიმოფონტემ. ვარაუდობენ, რომ ზევსის ქანდაკება განადგურდა 425 წელს ტაძარში გაჩენილი ხანძრის დროს. გიორგი კედრენეს ცნობით, V საუკუნის დასაწყისში იგი კონსტანტინოპოლში გადაიტანეს, სადაც განადგურდა 475 წლის ხანძრის შედეგად. ამ ქანდაკების იკონოგრაფია აისახა ძველრომაულ ქანდაკებებში (მაგ., I საუკუნის ქანდაკება „იუპიტერი“, ერმიტაჟი, სანქტ-პეტერბურგი და სხვ.).

## სქოლიო 
კატეგორია:განადგურებული ქანდაკებები
კატეგორია:მსოფლიო საოცრებები
კატეგორია:სპილოს ძვლის ნამუშევრები ხელოვნებაში
კატეგორია:ზევსის ქანდაკებები
ბელოკატაის რაიონი

**ბელოკატაის რაიონი** (; ) — მუნიციპალური რაიონი ბაშკირეთის რესპუბლიკაში, რუსეთის ფედერაცია. რაიონის ადმინისტრაციული ცენტრია სოფელი ნოვობელოკატაი.

## გეოგრაფია 
ბელოკატაის რაიონი მდებარეობს ბაშკირეთის უკიდურეს ჩრდილო-აღმოსავლეთ ნაწილში ჩელიაბინსკისა და სვერდლოვსკის ოლქების საზღვარზე. რაიონის ფართობია 3 037 კმ².

## ისტორია 
ბელოკატაის რაიონი დაარსდა 1930 წლის 20 აგვისტოს, როდესაც სრულიად რუსეთის ცენტრალური აღმასრულებელი კომიტეტის გადაწყვეტილებით მოხდა ბაშკირეთის ავტონომიური რესპუბლიკის კანტონებად დაყოფის გაუქმება და როდესაც შეიქმნა 48 რაიონი.

## მოსახლეობა 
2010 წლის რუსეთის საყოველთაო აღწერების მიხედვით აქ ცხოვრობენ: რუსები  — 49,6 %, ბაშკირები — 43,6 %, თათრები — 5,4 %,  სხვა ეროვნების პირები — 1,4  %.

## ადმინისტრაციული დაყოფა 
ბელოკატაის რაიონში არის 46 დასახლებული პუნქტი, რომლებიც ერთიანდებიან 13 სასოფლო დასახლებაში.

## რესურსები ინტერნეტში
* Администрации муниципального района Белокатайский район Республики Башкортостан 

## სქოლიო
კატეგორია:ბაშკირეთის რაიონები
კატეგორია:ბელოკატაის რაიონი
ყარი (მესტიის მუნიციპალიტეტი)

**ყარი** () — სოფელი საქართველოში, მესტიის მუნიციპალიტეტში, ჭუბერის თემში. მდებარეობს აფხაზეთ-სვანეთის ქედის აღმოსავლეთ კალთაზე, მდინარე ნენსკრას მარჯვენა მხარეს, ზღვის დონიდან 1000 მეტრზე, მესტიიდან 80 კილომეტრში. საბჭოთა პერიოდში გავითარებული იყო მეცხოველეობა

## დემოგრაფია
2014 წლის აღწერის მონაცემებით სოფელში ცხოვრობს 180 ადამიანი.

## ლიტერატურა
## სქოლიო
კატეგორია:მესტიის მუნიციპალიტეტის სოფლები
კრისტოფერ ტოლკინი

**კრისტოფერ ჯონ რუელ ტოლკინი** (, დ. 21 ნოემბერი, 1924 — გ.   16 იანვარი, 2020 ) — ინგლისელი მწერალ ჯონ რონალდ რუელ ტოლკინის მესამე შვილი. ყველაზე მეტად ცნობილია, როგორც მამის გარდაცვალების შემდგომ მისი ნამუშევრების გამომცემელი, რედაქტორი და თანაავტორი. იგი აგრეთვე არის „ბეჭდების მბრძანებლის“ ორიგინალური რუკების მხატვარი და ინლინგების წევრი.

## სქოლიო
კატეგორია:ინგლისელი მწერლები
კატეგორია:მწერლები ანბანის მიხედვით
უოტფორდი (საფეხბურთო კლუბი)

**საფეხბურთო კლუბი „უოტფორდი“** () — ინგლისური საფეხბურთო კლუბი ქალაქ უოტფორდიდან, ჰერტფორდშირი. ასპარეზობს ჩემპიონშიპში. არსებობის დიდი ნაწილი გაატარა ქვედა ლიგებში, მრავალჯერ შეიცვალა კლუბის ფერები და ფორმა, შეიცვალა მრავალი სტადიონი, 1992 წლიდან საშინაო მატჩებს ატარებს სტადიონ „ვიკარიჯ როუდზე“. 2023 წლიდან „უოტფორდში“ თამაშობს საქართველოს ნაკრების წევრი გიორგი ჩაკვეტაძე.

## ისტორია
დაარსდა 1881 წელს, როგორც „უოტფორდ როვერსი“. ასოციაციის თასის გათამაშებაში პირველად მონაწილეობა მიიღო 1886 წელს, მოგვიანებით შეუერთდა სამხრეთის ლიგას. 1914-1915 წლების სეზონში სამხრეთის ლიგის ჩემპიონობის შემდეგ, 1920 წელს ჰარი კენტის ხელმძღვანელობით შეუერთდა საფეხბურთო ლიგას. 

გრეჰემ ტეილორის მწვრთნელობის დროს, რომელიც მომავალში წვრთიდა არაერთ ინგლისურ კლუბს და ასევე ინგლისის ეროვნულ ნაკრებს, კლუბმა დაიპყრო ახალი მწვერვალები. 1977-1987 წლებში „უოტფორდი“ დონით მეოთხე დივიზიონიდან უმაღლეს ლიგაში აღზევდა. 1982-1983 წლების სეზონი „უოტფორდმა“ მე-2 ადგილზე დაასრულა და მოიპოვა უეფა-ს თასის 1983-1984 წლების გათამაშებაში ასპარეზობის უფლება. ამავე სეზონში ითამაშა ასოციაციის თასის ფინალში. ტეილორის წასვლის შემდეგ მომავალი 10 წლის განავლობაში კლუბი ისევ დაქვეითდა. ტეილორი 1996 წელს დაბრუნდა კლუბში და დონით მესამე ჩემპიონატიდან 1999-00 წლების სეზონში „უოტფორდი“ პრემიერლიგაში დააბრუნა. იმავე სეზონში ბოლო ადგილის დაკავების შემდეგ კლუბი ისევ დაქვეითდა. 2006-2007 წლების სეზონში ეიდი ბუტროიდის თავკაცობით „უოტფორდი“ კიდევ ერთხელ აღზევდა უმაღლეს დივიზიონში, მაგრამ ისევ ბოლო ადგილი დაიკავა და ჩემპიონშიფში დაქვეითდა.

8 წლის შემდეგ, 2015-2016 წლების სეზონში „უოტფორდი“ დაბრუნდა პერმიერლიგაში.

## კლუბი
კლუბი ეკუთვნის პოცოების ოჯახს, რომელიც ასევე ფლობს იტალიურ „უდინეზეს“. ასევე წარსულში ფლობდა ესპანურ „გრანადას“. 2008 წლამდე, კლუბის საპატიო პრეზიდენტი იყო ელტონ ჯონი. მოგვიანებით ისევ დაიკავა იგივე პოსტი, ამჯერად გრეჰემ ტეილორთან ერთად, ტეილორის სიკვდილამდე.

## რესურსები ინტერნეტში 
* 
* 
* კლუბის პროფილი Soccerway-ზე 
* კლუბის პროფილი Transfermarket-ზე  

## სქოლიო
კატეგორია:უოტფორდი (საფეხბურთო კლუბი)
ჟულიენ დე გრენიე

**ჟულიენ დე გრენიე** () — სიდონის სენიორი 1241-1260 წლებში (1260-1275 წლებში ტიტული). ის იყო ბალიან დე გრენიესა და იდა დე რეინელის ვაჟი. მან არ გამოავლინა მამის სიბრძნე სარკინოზებთან ურთიერთობაში.

1260 წელს ჟულიენმა შეუტია დამასკოს მიმდებარე ტერიტორიას და მოკლა მონღოლების ერთ-ერთი მოხელე, რომელიც ჰულაგუ-ხანის გენერლის ნათესავი იყო. ამის საპასუხოდ მონღოლები შეიჭრნენ სიდონის ტერიტორიაზე და ქალაქი დაარბიეს. ჟულიენმა მოასწრო ქალაქიდან გაქცევა და იგი ტამპლიერებს მიჰყიდა.

## ლიტერატურა
* Setton, Kenneth M. (general editor) A History of the Crusades: Volume II — The Later Crusades, 1189 – 1311. Robert Lee Wolff and Harry W. Hazard, editors. University of Wisconsin Press: Milwaukee, 1969.

კატეგორია:სიდონის სენიორები
კატეგორია:გარდაცვლილი 1275
კატეგორია:დაბადების წელი უცნობია
ჰალ სიტი (საფეხბურთო კლუბი)

**საფეხბურთო კლუბი „ჰალ სიტი“** () — ინგლისური საფეხბურთო კლუბი ქალაქ ჰალიდან. ასპარეზობს ინგლისის პრემიერლიგაში, რომელშიც აღზევდა 2016 წელს, ინგლისის დონით მეორე ჩემპიონატში დაიკავა მე-4 ადგილი და შეძლო პლეი-ოფში გამარჯვება. 

2007-08 წლების სეზონში კლუბმა პირველად მოახერხა ინგლისის პრემიერლიგაში აღზევება, მას შემდეგ, რაც აღსაზევებელ პლეი-ოფში გაიმარჯვა |უემბლიზე. საუკეთესო შედეგი „ჰალ სიტიმ“ დააფიქსირა 2013-14 წლების სეზონში, დაიკავა მე-16 ადგილი ლიგაში და შეძლო ასოციაციის თასის ფინალში გასვლა.  

2002 წლიდან საშინაო მატჩებს ატარებს სტაიდიონ „ქეი სი“-ზე. მანამდე 56 სეზონის მანძილზე „ჰალ სიტის“ საშინაო არენა იყო „ბუთფერი პარკი“. კლუბის ტრადიციული ფერებია შავი და ქარვისფერი, სწორედ ამ ფერებშია გადაწყვეტილი კლუბის ზოლიანი მაისური, კლუბის ზედმეტსახელია „ვეფხვები“. 

## რესურსები ინტერნეტში 
* 
* 
* კლუბის პროფილი Soccerway-ზე 
* კლუბის პროფილი Transfermarket-ზე  

## სქოლიო 
კატეგორია:ინგლისის საფეხბურთო კლუბები
კატეგორია:ჰალ სიტი (საფეხბურთო კლუბი)
კატეგორია:ინგლისის პრემიერლიგის კლუბები
მაშადიყარალარი

**მაშადიყარალარი** () — სოფელი აზერბაიჯანში,  გორანბოის რაიონში.  მოსახლეობის რაოდენობა   —  	 595  კაცი.

## რესურსები ინტერნეტში
კატეგორია:გორანბოის რაიონის სოფლები
მეშალი (გორანბოი)

**მეშალი** ()  (1998 წლამდე ცნობილი იყო როგორც **ხარხაფუთი**   )  — სოფელი აზერბაიჯანში,  გორანბოის რაიონში.

## რესურსები ინტერნეტში
## სქოლიო 
კატეგორია:გორანბოის რაიონის სოფლები
მუზდურლარი

**მუზდურლარი** () — სოფელი აზერბაიჯანში,  გორანბოის რაიონში.  მოსახლეობის რაოდენობა   —  	1 362  კაცი.

## რესურსები ინტერნეტში
*

 

კატეგორია:გორანბოის რაიონის სოფლები
ლეკულმახა

**ლეკულმახა**, ლეკულმახი, *ლეკალმახი*, *ლეკალმახა* () — სოფელი საქართველოში, სამეგრელო-ზემო სვანეთის მხარის მესტიის მუნიციპალიტეტში, ჭუბერის თემში (სოფლები: დევრა, ზემო მარღი, ლარილარი, ლახამი, ლეკულმახა, ლეწფერი, სგურიში, ტიტა, ქვემო მარღი, ყარი).

## დემოგრაფია
2014 წლის აღწერის მონაცემებით სოფელში ცხოვრობს 35 ადამიანი.

## სქოლიო
კატეგორია:მესტიის მუნიციპალიტეტის სოფლები
სამხედრო-ტოპოგრაფიული დეპო

[thumb|right|300px|[ტოპოგრაფიული რუკა „მოსკოვის მიდამოები“, გადაღებულია 1818 წელს, ხოლო დაიბეჭდა სამხედრო-ტოპოგრაფიულ დეპოში 1823 წელს.]]
**სამხედრო-ტოპოგრაფიულ დეპო** — რუსეთის იმპერიის სამხედრო სამინისტროს დაქვემდებარებული სამხედრო-ტოპოგრაფიული სამსახურის გაყოფილება 1812-1863 წლებში.

## ისტორია
შეიქმნა რუკების დეპოს ბაზაზე 1812 წლის 27 იანვარს. უზრუნველყოფდა რუსეთის იმპერიის ტერიტორიაზე (კავკასიის გარდა, სადაც 1854 წლიდან ტოპოგრაფიულ სამუშაოებს აწარმოებდა კავკასიის ცალკეული კორპუსი) ყველა ასტრონომიულ, გეოდეზიურ და კარტოგრაფიულ სამუშაოების ორგანიზაციას, წარმოებას და სამეცნიერო-მეთოდოლოგიურ მხარდაჭერას..

უშუალოდ საველე გადაღებებს აწარმოებდნენ სამხედრო ტოპოგრაფების კორპუსის როტები, ხოლო საგამომცემლო საქმიანობას — დეპოს მაღალჩინოსნები. სამხედრო-ტოპოგრაფიული დეპო გაუქმდა 1863 წლის 16 ოქტომბერს, რომლის ბაზაზეც წარმოიქმნა გენშტაბის მთავარი სამმართველოს სამხედრო-ტოპოგრაფიული ნაწილი.

## სქოლიო
კატეგორია:სამხედრო ტოპოგრაფია
კატეგორია:რუსეთის ტოპოგრაფია
იმერეთის სამეფოს რუკა (1738)

მინი|იმერეთის სამეფოს რუკა, 1738 წელი
**იმერეთის სამეფოს რუკა** — 1738 წელს შესრულებული იმერეთის სამეფოს რუკა. ავტორი უცნობია. ინახებოდა პარიზის ჰიდროგრაფიულ ბიბლიოთეკაში ().

რუკა წარმოადგენს იმერეთის სამეფოს 1737 წლის რუკის ასლს და წარწერები შედგენილია ქართულ-რუსულ-ფრანგულ ენებზე. 

## რესურსები ინტერნეტში
*W. E. D. ALLEN, „Two Georgian maps of the first half of the eighteenth century“, Imago Mundi, Vol. 10 (1953), pp. 99-121

კატეგორია:საქართველოს რუკები
კატეგორია:იმერეთის სამეფო
სინგური

**სინგური** — წითელი ფერის საღებავი, რომლითაც, ჩვეულებრივ, ძველ ხელნაწერებში სათაურები და საზედაო ასოები იწერებოდა. სინგური ფართოდ გამოიყენებოდა წიგნის მინიატურების შესრულებისას. შიომღვიმისადმი გაცემულ ანდერძზე დავით აღმაშენებელს ხელი სინგურით აქვს მოწერილი.

## ლიტერატურა 
* *ჯავახიშვილი ივ.*, ქართული დამწერლობათმცოდნეობა ანუ პალეოგრაფია, თბ., 1996
* *ბარბაქაძე ლ.*,  ჯიბის ცნობარი მართლმორწმუნე ქრისტიანისათვის, თბ., 2013
* ქართული მატერიალური კულტურის ეთნოგრაფიული ლექსიკონი, თბ., 2011 ISBN 978-9941-10-489-3

კატეგორია:პალეოგრაფია
ნარიმანლი (მრავალმნიშვნელოვანი)

**ნარიმანლი** შეიძლება აღნიშნავდეს:

*ნარიმანლი   —    სოფელი  აზერბაიჯანში, გორანბოის რაიონში
*ნარიმანლი   —    სოფელი  აზერბაიჯანში, შამქორის რაიონში
ნამიბიის ქალაქების სია

, ნამიბიის დედაქალაქი]]
]]
]]
**ქალაქისა და დაბის** სტატუსს ამა თუ იმ დასახლებას ნამიბიაში მთავრობა ანიჭებს. დასახლებები, რომელთაც მუნიციპალიტეტი მართავს, ქალაქია, ხოლო რომელთაც ქალაქის საბჭო — დაბის ტიპის პატარა ქალაქი.

## ქალაქები
2015 წლის მონაცემებით, ნამიბიაში 13 ქალაქი იყო და თითოეულ მათგანს მუნიციპალიტეტის საბჭო მართავდა. 

## პატარა ქალაქები
2015 წლის მონაცემებით, ნამიბიაში 26 პატარა ქალაქი იყო და თითოეულ მათგანს ქალაქის საბჭო მართავდა. 

## რესურსები ინტერნეტში
*
*
*
*
* Alliance of Mayors and Municipal Leaders on HIV/AIDS in Africa 
* Commonwealth Local Government Forum Country Profile: Namibia 
* Government Gazette of the Republic of Namibia, 1 September 2000, No.2402

## სქოლიო
კატეგორია:ნამიბიის ქალაქები
კატეგორია:ქალაქების სია ქვეყნების მიხედვით
Everything, Everything

***Everything, Everything*** — ბრიტანული ელექტრონული ჯგუფ Underworld-ის საკონცერტო ალბომი, გამოცემული 2000 წლის 4 სექტემბერს. მისი სახელწოდება აღებულია სიმღერის „Cowgirl“ განმეორებადი ფრაზიდან.

CD-ის გარდა ცალკე სახით დამატებითი DVD-იც გამოიცა, რომელშიც შეტანილია ჯგუფის საკონცერტო გამოსვლების კადრები, შერეული მუსიკალურ ვიდეოებთან და დიზაინერების ჯგუფ  Tomato-ს მიერ შექმნილ ვიზუალებთან. DVD-ში აგრეთვე შეტანილია სიმღერები, რომლებიც არ არის ალბომზე - „Moaner“, „Puppies“, „Kittens“ და „Rowla“.

## შეფასება
*Select*-მა ალბომს ხუთიდან ხუთი ვარსკვლავი მიანიჭა: „როგორც მრავალი საკონცერტო ალბომი, ესეც უფრო მეტად ფანებისთვის განკუთვნილი არტეფაქტია, ვიდრე დამწყები მსმენელებისთვის, მაგრამ მნიშვნელოვანი არტეფაქტი.“

## სიმღერების სია
ყველა სიმღერის ავტორები - Underworld, გარდა მითითებულისა.

### CD
#Juanita / Kiteless – 12:35
#Cups – 3:26
#Push Upstairs – 7:28
#Pearl's Girl – 8:17
#Jumbo – 8:33
#Shudder/King of Snake (ბელოტე/ჯორჯო მოროდერი/დონა სამერი/Underworld) – 12:17
#Born Slippy .NUXX – 10:56
#Rez / Cowgirl – 11:47

### DVD
#Opening Credits - 0:38
#Intro - 0:21
#Juanita / Kiteless – 11:36
#Cups – 3:26
#Push Upstairs – 7:28
#Pearl's Girl – 8:17
#Jumbo – 8:33
#Shudder/King of Snake (ბელოტე/ჯორჯო მოროდერი/დონა სამერი/Underworld) – 12:17
#Born Slippy .NUXX – 10:56
#Rez / Cowgirl – 11:47
#Moaner - 8:45
#Ending Credits - 4:29  (სინგლის Pearl's Girl B-მხარის ინსტრუმენტული ვერსია)

#### დამატებები
დამატებით ვიდეოებში შეტანილი ჩანაწერები წარმოადგენენ სლაიდშოუს მონოქრომატული ფაქტურებით.

#Kittens - 8:47
#Rowla - 7:48
#Outtakes - 3:57

## ჩარტები
## სქოლიო
კატეგორია:1999 წლის საკონცერტო ალბომები
კატეგორია:Underworld-ის ალბომები
კატეგორია:V2 Records-ის საკონცერტო ალბომები
კატეგორია:V2 Records-ის ვიდეო ალბომები
ლიონებერგელი ემილი

**ლიონებერგელი ემილი** ( — ლიტერატურული პერსონაჟი, შვედი მწერალ ასტრიდ ლინდგრენის 1963-1986 წლებში გამოცემული ექვსი ნაწარმოების მთავარი გმირი. აგრეთვე ამავე სახელწოდების წიგნების სერია.

## მოქმედება
ნაწარმოების მოქმედება მიმდინარეობს შვედეთში XIX და XX საუკუნეების მიჯნაზე. სვენსონების ოჯახი ცხოვრობს ხუტორ კატხულტზე, სმოლანდის პროვინციაში, დასახლება ლიონებერგასთან.

## პერსონაჟები
***ემილ სვენსონი** — პატარა ცელქი ბიჭუნა, მხიარული, ცნობისმოყვარე და საზრიანი. მუდმივად სხვადასხვა ფათერაკში ეხვევა. იცის, როგორ მოიპოვოს ფული მშობლების დახმარების გარეშე.
***იდა** — ემილის უმცროსი და, რომელიც ხშირად ძმასთან დაკავშირებულ გაუგებრობებში აღმოჩნდება.
***ანტონი**  — ემილის მამა. მნათე ადგილობრივ ეკლესიაში. მოწიწებით ეპყრობა ფულს. ძალაუნებურად, ყოველთვის ხდება ემილთან  დაკავშირებული კომიკური სიტუაციების მონაწილე. როდესაც შვილს უბრაზდება, ბიჭუნა ყოველთვის გარბის ოჯახის კუთვნილი ფარდულისკენ, სადაც ზის და ხის კაცუნებს თლის (ცნობილია, რომ მათმა რაოდენობამ 300-ს გადააჭარბა).
***ალმა** — ემილის დედა. დიასახლისი, რომელმაც მრავალი რეცეპტი იცის. შვილის ცუდი საქციელების აღრიცხვას სპეციალურ რვეულებში აკეთებს (მათთვის მაგიდის უჯრებში ადგილი აღარ დარჩა). 
***ალფრედი** — ოჯახის დამხმარე, მუშა. ემილის ყველაზე დიდი მეგობარი. მისი დახმარებით ბიჭუნა გაერკვია ცხენებში და ისწავლა ცურვა. მას არ ჰყავს ოჯახი, ამიტომ ოინბაზ ემილს ეპყრობა, როგორც შვილს, ან უმცროს ძმას.
***ლინა** — მსახური, რომელიც ალფრედზეა შეყვარებული. ემილი მას არ მოსწონს და დროდადრო აღნიშნავს, თუ როგორი დაუდეგარია ბიჭუნა.
***კრიუსე-მაია** — მოხუცი ქალი, რომელიც იქვე, ტყეში ცხოვრობს. სვენსონებს დროდადრო ეხმარება და ბავშვებს უვლის. ყველას უამბობს საზარელ ისტორიებს.

## რესურსები ინტერნეტში
* ინფორმაცია საიტზე astridlindgren.se
* *ლიონებერგელი ემილი* (ძველი გამოცემა) ციფრულ ბიბლიოთეკა „ივერიელში“

კატეგორია:ასტრიდ ლინდგრენის ნაწარმოებები
ყარაფირიმლი (გორანბოი)

**ყარაფირიმლი** () — სოფელი აზერბაიჯანში,  გორანბოის რაიონში.

## რესურსები ინტერნეტში
* 
 

კატეგორია:გორანბოის რაიონის სოფლები
ყარქუჯახი

**ყარქუჯახი** () — სოფელი აზერბაიჯანში,  გორანბოის რაიონში.  მოსახლეობის რაოდენობა   —  	745 კაცი.

## რესურსები ინტერნეტში
* 
 

კატეგორია:გორანბოის რაიონის სოფლები
დენის ტეტჩერი

250px|მარჯვნივ|დენის ტეტჩერი
**სერ დენის ტეტჩერი** (Denis Thatcher; დ. 10 მაისი, 1915 — გ. 26 ივნისი, 2003) — ბრიტანელი ბიზნესმენი და გაერთიანებული სამეფოს პრემიერ-მინისტრის (1979–1990), მარგარეტ ტეტჩერის მეუღლე 1951–2003 წლებში. იგი დაიბადა ლუისში, ლონდონში. ახალ ზელანდიაში დაბადებული ბრიტანელი ბიზნესმენის,  ტომას ჰერბერტ „ჯეკ" ტერჩერის უფროსი ვაჟი.  

## რესურსები ინტერნეტში
* 
* 
* 
 

კატეგორია:დაბადებული 10 მაისი
კატეგორია:დაბადებული 1915
კატეგორია:გარდაცვლილი  26 ივნისი
კატეგორია:გარდაცვლილი 2003
კატეგორია:ბრიტანელი ბიზნესმენები
კატეგორია:ბრიტანეთის იმპერიის ორდენის წევრები
კატეგორია:ლონდონში დაბადებულები
ნამიბიის დროშა

**ნამიბიის დროშა** — ნამიბიის ერთ-ერთი სახელმწიფო სიმბოლო (გერბთან და ჰიმნთან ერთად), მოქმედებს 1990 წლის 21 მარტიდან.

## სხვა დროშები 

Flag of Deutsch-Südwest.svg|გერმანიის სამხრეთ-დასავლეთ აფრიკის დროშა. 1884 წლის 24 აპრილიდან, 1915 წლის 9 ივლისამდე.
Red Ensign of South Africa (1912-1951).svg|სამხრეთ-დასავლეთ აფრიკის სავაჭრო დროშა, 1915 წლიდან, 1928 წლამდე.
Flag of South Africa (1928-1994).svg|სამხრეთ-დასავლეთი აფრიკის დროშა. 1960 წლიდან, 1990 წლის 21 მარტამდე.
Flag of the President of Namibia.svg|საპრეზიდენტო სტანდარტი.
Flag of the Namibian Police Force (1991-2009).svg |ნამიბიის პოლიციის დროშა 1991 წლიდან 2009 წლამდე.
Flag of the Namibian Police Force.svg|დღევანდელი ნამიბიის პოლიციის დროშა.
Flag of Namibia (construction sheet).svg|ნამიბიის დროშის ზომები.

## იხილეთ აგრეთვე 
* ნამიბიის გერბი
* ნამიბიის ჰიმნი
* ნამიბია

## რესურსები ინტერნეტში
*

კატეგორია:მსოფლიოს ქვეყნების დროშები
კატეგორია:ნამიბიის ეროვნული სიმბოლოები
კატეგორია:აფრიკის ქვეყნების დროშები
კატეგორია:დროშები ანბანის მიხედვით
ტუბეტეიკა

[მინი|[ყაზახები|ყაზახური ტუბეტეიკა.]]
[მინი|[ყირიმელი თათრების ტუბეტეიკა.]]
**ტუბეტეიკა**  (, , , ) — ცენტრალური აზიის რეგიონის ტრადიციული ქუდი. დღეისთვის ატარებენ ყირგიზეთში, ყაზახეთში, უზბეკეთში, ტაჯიკეთსა და რუსეთის მუსლიმურ რეგიონებში (ძირითადად თათრები). ტუბეტეიკას ტრადიციულად თურქულენოვანი ხალხები ატარებენ. ტუბეტეიკა გარეგნულად ცენტრალური აზიის კულტურულ ხატს იურტას ჰგავს. უზბეკეთში ის დეკორატიულ-გამოყენებითი ხელოვნების ნიმუშად მიიჩნევა და წარმოადგენს ტრადიციული კოსტიუმის მნიშვნელოვან ნაწილს.

## რესურსები ინტერნეტში 
* Тюбетейка, история. 
* Татарские тюбетейки.

კატეგორია:უზბეკეთის კულტურა
კატეგორია:ტაჯიკური კულტურა
კატეგორია:ყაზახეთი

## სქოლიო